
Bestyrelsesmøde Snekkersten tennis 25.5.21
Fremmødt	Claus, Jakob, Morten, Torben
Afbud:	Kim

Dagsorden
De faste punkter:
 *   Godkendelse af referat fra sidste møde (vedhæftet)
 *   Dato for næste møde
 *   Padel projekt
    *   Evt nyt fra Kim/kontakt med Jesper
    *   Modeller for financiering
    *   Vedtægter – rummer de eksisterende projektet, herunder finansieringsform/-aktivitet
 *   Helsingør Kommune
    *   Ansøgning genstartspuljen i foreningslivet i Helsingør Kommune
    *   Materialepuljen - status

Gang-til-gang punkter
 *   Træning
    *   Nyt fra Claus
 *   Hjemmeside
    *   orientering om mailset-up
 *   Klubben på langt sigt – scenarier for udvikling, padel, størrelse, klublivet mm


Ad. Godkendelse af referat fra sidste møde (vedhæftet)
Godkendt

Ad. Dato for næste møde
Onsdag den 30.6. Evt. kommunikation på mail.

Ad. Padel projekt
Kim har talt med Jesper Lyngsø, der laver et skriv til os om vores opgaver: Byggeanmodning mv. Disse punkter skal senere drøftes med Jesper. Jesper havde hørt fra padelbaner på Genforeningspladsen, at nogle af tennisspillerne er lidt kede af den støj som padelbanerne forårsager. Det bør få os til at overveje anden placering. Jakob og Kim foreslår at vi holder fast i vores beslutning om placering.

Kim har også talt med Jesper vedr. Redplus. Det er der styr på - er beskeden. Jesper vil gerne have et møde i uge 23, med Bestyrelsen og den leverandør som Jesper har valgt. På dette møde vil vi også drøfte padelbanernes placering med Jesper.

Vi kunne også overveje at bruge kræfterne på overdækning af redplusbanerne, fremfor padelbaner.

Som det fremgår af ovennævnte, er bestyrelsens begejstring for padelbanerne kølnet en smule. Stemningen er, at vi tager en fornyet drøftelse når Jesper deltager i mødet og Kim er tilbage.

En anden ting er, hvorvidt vores vedtægter rummer muligheder for at kaste os over padeltennis. Det skal lige afklares. Morten tager den.

Ad. Helsingør Kommune
Der er skrevet udkast til ansøgning vedr. genstartspuljen i foreningslivet i Helsingør Kommune. Udkastene, henholdsvis til padelprojektering og ketcher/bolde, skal suppleres med nogle aktivitetstal. Ansøgningsfrist er den 1. juli. Jakob og Kim færdiggør udkastene og fremsender før næste møde.

Ad. Materialepuljen - status
Vi har fået kr. 7.000. Vi har købt 2 nye net, 4 kasser til boldvogne, 3 bænke og bestiller en ny boldvogn. Vi har også bestilt nye vandspredere. Der er tillige købt nye slanger.

Ad. Træning
Begyndertræning er flyttet.
Det er ikke alle medlemmer, der har kendskab til vores rabatordning i Z og Match. Udover på hjemmesiden bør der orienteres i klubhuset. Den klarer Jakob.

Ad. Hjemmeside
Jakob har set på hjemmesiden og kan nu arbejde i den. Jakob og Morten tager drøftelse om yderligere indsigt.

Ad. Mail set-up
Er baseret på videresendelse. På siden “Bestyrelse”, fremgår dette.

Ref. Torben

